
ที่  มท ๐๘16.3/ว
ถึง  สำนักงานส่งเสริมการปกครองท้องถิ่นจังหวัด ทุกจังหวัด

ด้วยสำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) กำหนดจัดโครงการประกวดวาดภาพระบายสี เพื่อน้อมรำลึกพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงรักและห่วงใยพสกนิกรต่อปัญหายาเสพติดจนนำไปสู่
การแก้ไขปัญหายาเสพติด ด้วยกองทุนแม่ของแผ่นดิน ในหัวข้อ “พระเมตตาจากฟ้า สู่ศรัทธากองทุนแม่” 
ซึ่งคุณสมบัติผู้มีสิทธิเข้าร่วมการประกวด แบ่งออกเป็น 3 ระดับ ได้แก่ นักเรียนชั้นประถมศึกษาตอนต้น (ประถมศึกษาชั้นปีที่ 1 - 3) นักเรียนชั้นประถมศึกษาตอนปลาย (ประถมศึกษาชั้นปีที่ 4 - 6) และนักเรียน
ชั้นมัธยมศึกษาตอนต้นและตอนปลาย หรือ อาชีวศึกษา (ประกาศนียบัตรวิชาชีพ) จึงขอความอนุเคราะห์
กรมส่งเสริมการปกครองท้องถิ่นประชาสัมพันธ์โครงการประกวดวาดภาพระบายสี เพื่อน้อมรำลึกพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงรักและห่วงใยพสกนิกร
ต่อปัญหายาเสพติดจนนำไปสู่การแก้ไขปัญหายาเสพติด ด้วยกองทุนแม่ของแผ่นดิน 

กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมให้นักเรียนได้พัฒนาทักษะทางด้านวิชาศิลปะ และมีส่วนร่วมน้อมรำลึกในพระกรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงขอความร่วมมือสำนักงานส่งเสริมการปกครองท้องถิ่นจังหวัด ประชาสัมพันธ์โครงการดังกล่าวไปยังองค์กรปกครองส่วนท้องถิ่นที่มีโรงเรียน/วิทยาลัยในสังกัด (ที่เปิดสอนระดับชั้นประถมศึกษาปีที่ 1 - 6/มัธยมศึกษาปีที่ 1 - 6/ประกาศนียบัตรวิชาชีพ) ที่ประสงค์เข้าร่วมโครงการจัดส่งใบสมัครผ่านช่องทาง Google Form โดยปิดรับสมัครในวันศุกร์ที่ 13 กุมภาพันธ์ 2569 และผู้เข้าประกวดต้องเข้าร่วมการประกวดด้วยตนเองในวันศุกร์ที่ 20 กุมภาพันธ์ 2569 เวลา 08.00 - 13.00 น. ทั้งนี้ สามารถสอบถามรายละเอียดเพิ่มเติมได้ที่ สำนักพัฒนาการป้องกันและแก้ไขปัญหายาเสพติด สำนักงานคณะกรรมการป้องกันและปราบปรามยาเสพติด โทรศัพท์ 0 2247 0901 - 19 ต่อ 25017 และสามารถดาวน์โหลดรายละเอียดเพิ่มเติมได้ทาง QR Code ท้ายหนังสือนี้





  กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาท้องถิ่น
โทร. ๐-๒๒๔๑-๙๐๐๐ ต่อ ๕๓๑8
ไปรษณีย์อิเล็กทรอนิกส์ saraban@dla.go.th
ผู้ประสานงาน นายพีระพัฒน์ โสแก้ว โทร. 093  135 5603

